Ágæt færð er nú á vegum hér á Vesturlandi og greiðfært víðast hvar . Þó eru hálkublettir á Holtavörðuheiði og hálkublettir og skafrenningur á Svínadal . Á Vestfjörðum er víða snjóþekja , snjókoma og skafrenningur . Á Gemlufallsheiði er snjóþekja og stórhríð . Snjóþekja og skafrenningur á Steingrímsfjarðarheiði . Snjóþekja og éljagangur er á veginum um Þröskulda . Ófært er um Klettsháls og ekki líkur á því að hann opnist í dag . Ófært er um Hrafnseyrarheiði og þungfært um Dynjandisheiði . Ófært er norður í Árneshrepp . Á Norðurlandi er hálkublettir og éljagagnur í Húnavatnssýslum og í kringum Blönduós , hálka og éljagangur á Vatnsskarði . Snjóþekja og snjókoma er á Þverárfjalli og öllum leiðum í kringum Sauðárkrók og út í Siglufjörð . Snjóþekja á Öxnadalsheiði og stendur mokstur þar yfir . Þæfingsfærð er á Hólasandi en snjóþekja og éljagangur á flest öllum leiðum á Norðausturlandi og stendur mokstur yfir . Á Austurlandi er þungfært um Möðrudalsöræfi og snjóþekja á flestum öðrum leiðum og stendur mokstur yfir . Hálkublettir og snjókoma er á Fagradal , sjóþekja og snjókoma á Fjarðarheiði og hálka á Oddskarði . Vegir eru auðir á Suður - og Suðausturlandi .